./data/phi1242/phi001/phi1242.phi001.perseus-lat1.xml
Florus, Lucius Annaeus
Tamen excepisse fugientis unus ex plebe fertur Albinius, qui depositis uxore et liberis virgines in plaustrum recepit  Adeo tunc quoque in ultimisreligio publica privatis adfectibus antecellebat  Iuventusvero, quam satis constat vix mille hominum fuisse, duce Manlio arcem Capitolini montis insedit, obtestata ipsum quasi praesentem Iovem, ut quem ad modum ipsi ad defendendum templum concurrissent, ita ille virtutem eorum numine suo tueretur